Diari Oficial de la Generalitat Valenciana


Sumari del DOGV 5369, del 18-10-2006 (2006/11896)

RESOLUCIÓ de 4 d'octubre de 2006, del conseller d'Empresa, Universitat i Ciència i president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen els Premis Nova 2006.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11174


Data del document
:   04-10-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * competitivitat
    * premi cultural
    * distinció honorífica
    * empresa
    * innovació
    * estructura industrial

RESOLUCIÓ de 4 d'octubre de 2006, del conseller d'Empresa, Universitat i Ciència i president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen els Premis Nova 2006. [2006/F11787]  
Els Premis Nova són una iniciativa de la Generalitat dirigida a reconéixer i difondre la tasca de les empreses i institucions de la Comunitat Valenciana que obrin nous camins per a la competitivitat i per a un funcionament econòmic més eficient, tot mantenint els seus compromisos amb la societat.   
Per a això, els Premis Nova distingixen projectes que mostren experiències d'èxit d'empreses i institucions de la Comunitat Valenciana aconseguit mitjançant el desenvolupament i l'aplicació d'estratègies innovadores en diferents camps el coneixement dels quals pot servir de referència i estímul per al sistema científic, tecnològic i empresarial valencià.  
Els Premis Nova, en la convocatòria 2006, s'estructuren en tres modalitats. La primera modalitat distingix les millors iniciatives sectorials d'innovació posades en marxa en el marc dels Plans de Competitivitat de l'Empresa Valenciana que la Conselleria d'Empresa, Universitat i Ciència desenvolupa des de 2005, juntament amb les associacions més representatives dels sectors empresarials valencians. Els plans de competitivitat estructurats en plans de caràcter sectorial proposen, tant per als sectors consolidats com emergents a la Comunitat Valenciana, un conjunt de mesures en els àmbits de la I+D+i, la qualificació del capital humà, el desenvolupament empresarial, la comercialització i l'estructuració i la regulació de mercats. Els Premis Nova reconeixen en esta modalitat les iniciatives més rellevants amb vista a la consecució dels objectius prioritaris identificats pels més qualificats representants dels diferents sectors.  
La segona de les modalitats, els Premis Nova a Emprenedors, pretén destacar les millors iniciatives empresarials posades en marxa els últims anys que siguen el resultat d'aplicar projectes d'I+D, acords de transferència de tecnologia o que porten a cap un projecte marcadament innovador.  
Finalment, els Premis a la Formació, Investigació i Innovació es dirigixen a instituts o grups d'investigació de les universitats de la Comunitat Valenciana o d'altres organismes que s'hagen distingit pel seu compromís en la transferència de tecnologia cap al teixit empresarial o en la formació de professionals que contribuïsquen a la millora de la competitivitat de les empreses.  
Així mateix, és objectiu dels Premis Nova oferir un marc de trobada entre empreses, organitzacions representatives del món empresarial, entitats de suport a la indústria, entitats de promoció de la ciència i la tecnologia i entitats de formació tècnica i empresarial per a avançar en el mutu coneixement, l'intercanvi d'idees i el foment de la cooperació.   
Resolc:  
1. Convocar la novena edició dels Premis Nova i aprovar les bases de la convocatòria que s'inclouen com a annex a la present resolució.  
2. L'import dels premis, amb una quantitat global màxima de 162.000 euros, serà satisfet a càrrec de la línia pressupostària T6508000, Pla de Competitivitat de l'Empresa Valenciana, del pressupost de l'IMPIVA per a l'any 2006.  
3. Facultar el director general de l'IMPIVA per a dictar les resolucions necessàries per al desplegament, l'eficàcia i l'execució de la present resolució.  
València, 4 d'octubre de 2006.. El conseller d'Empresa, Universitat i Ciència i president de l'IMPIVA: Justo Nieto Nieto.  
ANNEX  
Bases   
Premis Nova 2006   
Objecte dels premis  
L'objecte dels Premis Nova és distingir les millors iniciatives que, coincidint amb els objectius dels Plans de Competitivitat de l'Empresa Valenciana, hagen destacat en aspectes rellevants per a la millora de la competitivitat i el desenvolupament econòmic, convertint-se així en models per al teixit empresarial valencià.   
Categories  
En l'edició de Premis Nova 2006 es concediran premis en les següents categories:  
. Premis Nova a Sectors Consolidats   
Es concedirà un premi a una empresa de cada un dels sectors indicats a continuació, que haja desenvolupat projectes o actuacions per a millorar la competitivitat basats en les directrius establides en els Plans de Competitivitat de l'Empresa Valenciana, especialment a través de la I+D+i, la internacionalització, la gestió del disseny, la cooperació i la gestió empresarial innovadora:  
Agroalimentari  
Arts gràfiques  
Artesania   
Construcció  
Calçat  
Ceràmica   
Joguet  
Fusta i Moble   
Metall Il·luminació  
Microsectors  
Plàstic  
Químic  
Tèxtil  
Turisme  
Transport  
. Premis Nova a Sectors Emergents   
Es concedirà un premi a una empresa de cada un dels sectors indicats a continuació, que haja desenvolupat un projecte per a millorar la competitivitat basat en les directrius establides en els Plans de Competitivitat de l'Empresa Valenciana, especialment a través de la I+D+i, la internacionalització, la gestió del disseny, la cooperació i la gestió empresarial innovadora:  
Aqüicultura  
Audiovisual  
Biomedicina  
Energies renovables  
Moda i complements  
Sociosanitari  
. Premis Nova a Emprenedors  
Es concediran tres premis a empreses de la Comunitat Valenciana creades des de l'1 de gener de 2003, que hagen aplicat els resultats de projectes d'investigació i desenvolupament realitzats pels mateixos promotors o altres empreses, siguen conseqüència d'acords de transferència de tecnologia amb centres d'investigació públics o privats, o destaquen per la posada en marxa d'un projecte marcadament innovador per la integració de tecnologies i coneixements especialitzats o per les millores radicals en la seua organització, gestió o producte.  
. Premis Nova a la Formació, Investigació i Innovació  
Es concediran tres premis a organismes i associacions d'investigació, agrupacions, entitats o instituts universitaris i centres d'ensenyament superior de la Comunitat Valenciana que hagen desenvolupat projectes de caràcter innovador relacionats amb el món de l'empresa, a través de contractes o convenis de col·laboració, amb l'objectiu d'incrementar la transferència de coneixements de la universitat a l'empresa a fi d'obtenir resultats pràctics i una millora sostinguda de la competitivitat.  
La informació sobre els plans de competitivitat pot ser consultada en el servidor d'Internet de l'Oficina per a la Gestió dels Plans de Competitivitat Empresarials en: www.gva.es/industria /ogpscv/ogps\_planes\_c.htm.  
Presentació de candidatures  
Les candidatures seran presentades pels interessats que opten als distints premis, segons el model de sol·licitud i de memòria tècnica disponibles en l'adreça d'Internet de l'IMPIVA www.impiva.es, a les quals podrà adjuntar-se la documentació addicional de caràcter tècnic que reforce els continguts de la memòria presentada.  
La sol·licitud i la documentació annexa podran presentar-se en qualsevol de les seus de l'IMPIVA indicades a continuació en horari de 9 a 14 hores, de dilluns a divendres, i de 17 a 19 hores, de dilluns a dijous:   
. IMPIVA Alacant-Oficina PROP: c/Churruca, 29, 03942 Alacant.  
. IMPIVA Castelló-Oficina PROP: av. Germans Bou, 47. 12468 Castelló.  
. IMPIVA València: pl. de l'Ajuntament, 6. 46728 València.  
També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'opte per presentar la sol·licitud en una oficina de correus, s'haurà de fer en sobre obert perquè siga datada i segellada per l'oficina de correus abans de ser certificada.  
El termini de presentació de candidatures finalitzarà el dia 14 de novembre de 2006 a les 19 hores.  
La participació en la present edició de premis implica l'acceptació d'estes bases.  
Requisits dels candidats  
1. Tenir la seu social, la delegació o l'establiment productiu a la Comunitat Valenciana.  
2. Estar al corrent del compliment de les obligacions tributàries i davant la Seguretat Social, cosa que comprovarà l'IMPIVA mitjançant sol·licitud a les administracions competents i al qual el sol·licitant presta el seu consentiment per l'únic fet de presentar la seua candidatura.   
3. No estar sotmesos a cap de les prohibicions per a obtenir la condició de beneficiari assenyalades en l'apartat 2 de l'article 13, de la Llei 38/2203, de 17 de novembre, General de Subvencions.  
4. Per a la categoria d'Emprenedors, l'empresa haurà d'haver-se constituït després de l'1 de gener de 2003.  
Requisits dels projectes o actuacions  
1. Estar desenvolupats en l'àmbit de la Comunitat Valenciana.  
2. Haver conclòs preferentment entre l'1 de gener de 2005 i el 31 d'octubre de 2006, o poder aportar resultats concrets del seu desenvolupament en este període. Podran considerar-se també candidatures que hagen tingut una trajectòria mantinguda d'activitats o projectes, en la línia d'estos premis, durant un termini de temps més gran.   
Dotació dels premis   
Cada premi consistirà en una dotació econòmica de 6.000 euros, un guardó i un diploma de reconeixement.  
Criteris de valoració  
Categoria d'Empreses de Sectors Consolidats i Emergents  
I+D+i . Fins a 25 punts  
. Nre. de contractes amb centres tecnològics.  
. Nre. de projectes aprovats en convocatòries públiques d'ajudes: IMPIVA, CDTI, PROFIT, EUREKA/IBEROEKA, Programa Marc de la UE, etc.  
. Nre. de patents sol·licitades.  
. Esforç mesurat a través de la ràtio (despesa en I+D+i) / Volum de vendes.  
. Èxit de l'activitat d'I+D+i.  
Internacionalització . Fins a 20 punts  
. Aplicació de les noves tecnologies per a la implantació de sistemes de comercialització o distribució internacional.  
. Implantació exterior: creació o expansió d'una xarxa de distribució comercial en l'exterior, obertura de delegacions comercials o centres fabrils en l'estranger.  
. Posicionament de la marca pròpia en l'àmbit internacional.  
. Participació destacada i continuada en accions de promoció internacionals: fires, missions comercials, publicitat en mitjans especialitzats, etc.  
Gestió del disseny . Fins a 15 punts  
. Trajectòria de l'empresa en l'àmbit del disseny.  
. Implementació de sistemes de gestió del disseny en l'empresa.  
. Aplicació del disseny per a millorar la relació producte/usuari i adequar-se als requeriments dels consumidors.  
Cooperació . Fins a 10 punts  
. Participació en projectes de cooperació amb altres empreses o entitats.  
. Acords estables de cooperació mitjançant consorcis, agrupacions d'interés econòmic o altres fórmules.  
. Participació en projectes de cooperació d'àmbit internacional.  
Gestió empresarial innovadora . Fins a 30 punts  
. Grau d'adequació amb els Plans de Competitivitat de l'Empresa Valenciana, grau de novetat del projecte en l'àmbit sectorial, caràcter singular i exemplificatiu en el col·lectiu empresarial. Aplicació de coneixements, tècniques noves i implantació de sistemes de gestió que contribuïsquen a un avanç notable en la posició competitiva de l'empresa en els mercats.  
Categoria d'Emprenedors  
En els projectes que opten al Premi Nova Emprenedors s'aplicaran els següents criteris de valoració:  
Qualitat del projecte . Fins a 50 punts  
. Innovació o diversificació introduïda en el teixit econòmic valencià.  
. Origen de la tecnologia, valorant l'aplicació dels resultats de la I+D d'entitats del Sistema Valencià d'Innovació. Efecte directe sobre l'entorn d'empreses potencials clients o proveïdors, situades a la Comunitat Valenciana. Implicació prevista amb el Sistema Valencià d'Innovació.  
Característiques del promotor . Fins a 10 punts  
. Competències o experiència de l'emprenedor en desenvolupament i gestió de tecnologia o empreses basades en el coneixement especialitzat.  
Viabilitat del projecte . Fins a 20 punts  
. Coherència entre objectius i recursos. Suport d'entitats d'ajuda a emprenedors innovadors. Evidència de l'interés del projecte empresarial per a inversors corporatius o particulars.  
Creixement esperat . Fins a 20 punts  
. Expectatives de resultats econòmics. Evolució de l'ocupació. Contractació de personal qualificat.  
Categoria de Formació, Innovació i Investigació   
. Per a la categoria de Formació, Innovació i Investigació es tindrà en compte el criteri de gestió empresarial innovadora . Fins a 30 punts  
· Grau d'adequació amb els Plans de Competitivitat de l'Empresa Valenciana, grau de novetat del projecte en l'àmbit sectorial, caràcter singular i exemplificatiu en el col·lectiu empresarial. Aplicació de coneixements, tècniques noves i implantació de sistemes de gestió que contribuïsquen a un avanç notable en la posició competitiva de l'empresa en els mercats.  
. Addicionalment, es valoraran els següents aspectes . Fins a 30 punts  
· Desenvolupament de projectes de col·laboració amb empreses en àmbits I+D+i.  
· Participació en projectes en l'àmbit de la innovació que contribuïsquen al desenvolupament socioeconòmic de la Comunitat Valenciana.  
· Desenvolupament de projectes en línies d'investigació avançada que destaquen en l'àmbit nacional o internacional.  
. Acords i accions de col·laboració amb altres centres de referència nacionals i internacionals, participació en xarxes de coneixement internacionals.  
Tindran preferència en l'adjudicació en cas d'empat en la puntuació final:  
. Els projectes presentats per aquelles entitats o empreses que acrediten ocupar un percentatge de treballadors discapacitats superior respecte de la plantilla de l'entitat o de l'empresa que tenien amb anterioritat a la present convocatòria, de conformitat amb el que s'ha establit en l'article 8 de la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana, i en general aquells que reunisquen els requisits previstos en l'esmentada llei.  
. Els projectes presentats per entitats o empreses que acrediten tenir un pla d'igualtat visat per l'òrgan competent de la Generalitat Valenciana, de conformitat amb el que s'ha establit en la Llei 9/2003, de 2 d'abril, de la Generalitat Valenciana, per a la Igualtat entre Dones i Homes.  
. Els projectes que incidisquen positivament en col·lectius socialment desfavorits o que experimenten condicions, situacions i necessitats especials a l'hora d'emprendre activitats empresarials o introduir-se en el mercat laboral.  
Procediment de concessió i lliurament dels premis  
Una vegada tancat el termini de presentació de candidatures, es constituirà un grup de treball integrat per personal de l'IMPIVA i, si és el cas, extern, per a l'estudi i la revisió de la documentació aportada. El grup de treball informarà el jurat de les candidatures presentades.  
El jurat serà nomenat pel conseller d'Empresa, Universitat i Ciència i president de l'IMPIVA i estarà compost per:  
. President: el secretari autonòmic d'Universitat, Ciència i Tecnologia.  
. Vicepresident: el secretari autonòmic d'Empresa.  
. Tres vocals entre els membres de l'Oficina per a la Gestió dels Plans de Competitivitat Empresarials, òrgan creat per mitjà d'Orde de 29 de juliol de 2005, de la Conselleria d'Empresa, Universitat i Ciència. Un d'estos membres actuarà com a secretari amb veu i vot.  
. Dos vocals entre destacades personalitats dels àmbits empresarials, científics o tecnològics.  
El procediment de concessió serà en règim de concurrència competitiva. Per a la concessió dels premis, el jurat realitzarà una comparació de les candidatures presentades, establirà una prelació entre estes d'acord amb els criteris de valoració establits en la present convocatòria i elevarà proposta al conseller d'Empresa, Universitat i Ciència i president de l'IMPIVA, el qual dictarà resolució de concessió dels premis que serà notificada als beneficiaris i publicada en el Diari Oficial de la Generalitat Valenciana.  
Qualsevol categoria dels premis podrà quedar deserta si el jurat considera que les candidatures presentades no reunixen els mèrits suficients per a ser premiades.  
El lliurament dels premis es realitzarà en acte públic el lloc i la data de realització del qual es comunicarà oportunament.  
El pagament del premi es farà per transferència bancària al compte designat pel premiat.  
L'obtenció del premi implicarà que el beneficiari accepta la participació en la campanya de difusió dels premis.